خاریجی ایشلر ناظیری مولود چاووش اوغلو میللی مسئله اولان قیبریس موضوع سوندا ساده‌جه موذاکیره ائتمک اوچون تکرار ماسایا اوتورمایا‌جاق‌لارینی سؤیله‌دی.
چاووش اوغلو تورکیه بؤیوک میللت مجلیسی پلان و بودجه کمیسیونوندا خاریجی ایشلر ناظیرلیگی و علاقه لی اولان قوروم‌لارین 2020 بودجه‌سینی تقدیم ائدرکن دئییب: "دوغو آک دنیزده ان اوزون ساحل زولاغی اولان تورکیه-‌نین قیبریس آداسی‌نین باتی سیندا و قوزیی ینده کی دنیز ساحه‌لرینده قانونی حاق و ماراق‌لاری وار. اؤلکه‌میز بون‌لاری قوروماق اوچون لازیم اولان تدبیرلری گؤروب، گؤرمکده ده داوام ائده‌جک. هم اؤزونون دنیز دیبی اراضی‌سینده اؤز ماراق‌لارینی، هم ده ضامن اؤلکه اولدوغوموز قوزیی قیبریس تورک جمهوریتی‌نین حاق‌لارینی قوروماقدا داوام ائدجییک.
تورکیه-‌نین سوریه-ده یاراتدیغی یئنی ایستاتوس-کوونو امریکا و روسیانین قبول ائتدیگینی بیلدیرن چاووش اوغلو قئید ائدیب کی، اساس‌سیز اتهام‌لارا و تحریم لره باخمایا‌راق ساحه‌ده و ماسادا یوروتدوگوموز قرارلی موباریزه‌میز نتیجه‌سینده امریکا و روسیا تهلوکه‌سیزلیکله باغلی قانونی ناراحاتلیغیمیزی و عملیاتین قانونی‌لیگینی و ساحه‌ده آتدیغیمیز آدیم‌لارلا یاراتدیغیمیز یئنی ایستاتوس-کوونو قبول ائتدی. ترور تشکیلاتی پ.ی.د / ی.پ.گ-نین دیرناقاراسی قوموتانی پ.کا.کا منسوبو ترورچو فرهاد عبدی شاهین‌ین امریکا و آلمانیایا سیاحت ائدجگینه دایر خبرلر یاییلیب. آدی چکیله‌نین  ساخلانیلا‌راق اؤلکه‌میزه تحویل وئریلمه‌سینی سرعت‌لی شکیلده بو اؤلکه‌لره چاتدیردیق. بو طلبیمیزی تاکیدله تعقیب ائدیریک.
ناظیر چاووش اوغلو تورکیه-‌نین ایرانلا یاخشی قونشولوق علاقه‌لرینی بیرگه ماراق‌لار اساسیندا اینکیشاف ائتدیردیگینی بیل‌دیره‌رک، ایکی اؤلکه آراسیندا تیجارت، توریزم، نقلیات و انرژی داخیل موختلیف ساحه‌لرده امکداش‌لیغی اینکیشاف ائتدیردیک‌لرینی وورغولاییب.
